कायदे से उसे अम्मा को मदर्स –डे के दिन रिहाई देनी थी ।पर नीचे रहने वालों ने माँ को लेकर सोशल मीडिया समेत पूरे मुल्क में इतना हुड़दंग मचा रखा था कि समस्त देवियाँ इतनी भावुक हो उठीं कि उन्होंने उस दिन न तो खुद कोई काम किया न अपने देवताओं को कुछ करने का मौका दिया ।वे आकाश में बैठीं निरंतर नीचे धरती पर झांकती रही और अपना स्तुतिगान सुनती रहीं ।उनके हाथ तब तक आशीर्वाद की मुद्रा में बने रहे जब तक ऐसा करना असम्भव नहीं हो गया ।देवताओं को पता था कि आज धरती पर इस कदर मदर्स डे मनाया जा रहा कि श्रवण कुमार के कंधे पर रखी बेंगी डगमगाने लगी है ।वे उसकी बेंगी का संतुलन बनाने में लगे रहे और नीचे वालों का पूरा दिन बीत गया ।